Document ID: 32004D0209

Komission päätös,
tehty 28 päivänä tammikuuta 2004,
Euroopan parlamentin ja neuvoston asetuksen (EY) N:o 2037/2000 mukaisesti välttämättömiin käyttötarkoituksiin sallittujen valvottavien aineiden määrien jakamisesta yhteisössä vuonna 2004
(tiedoksiannettu numerolla K(2004) 103)
(Ainoastaan tanskan-, hollannin-, englannin-, suomen-, ranskan-, saksan-, italian-, portugalin-, espanjan- ja ruotsinkieliset tekstit ovat todistusvoimaiset)
(2004/209/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000(1) ja erityisesti sen 3 artiklan 1 kohdan,
sekä katsoo seuraavaa:
(1) Euroopan yhteisössä on jo luovuttu kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin, osittain halogenoitujen bromifluorihiilivetyjen ja bromikloorimetaanin tuotannosta ja käytöstä.
(2) Komission on joka vuosi päätettävä näiden valvottavien aineiden välttämättömistä käyttötarkoituksista, sallituista määristä sekä yrityksistä, jotka voivat käyttää aineita.
(3) Otsonikerrosta heikentäviä aineita koskevan Montrealin pöytäkirjan, jäljempänä "Montrealin pöytäkirjan", sopimuspuolten päätöksessä IV/25 määrätään perusteista, joita komissio käyttää määrittäessään välttämättömiä käyttötarkoituksia ja salliessaan sellaisen tuotannon ja kulutuksen, joka on tarpeen valvottavien aineiden välttämättömiin käyttötarkoituksiin.
(4) Montrealin pöytäkirjan sopimuspuolten päätöksessä XV/8 sallitaan tuotanto ja kulutus, joka on tarpeen Montrealin pöytäkirjan liitteissä A, B ja C mainittujen valvottavien aineiden (II ja III ryhmässä lueteltujen aineiden) välttämättömiin laboratorio- ja analyysitarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, jollei osapuolten kuudetta kokousta koskevan kertomuksen liitteessä II, Montrealin pöytäkirjan sopimuspuolten päätöksessä VII/11 ja päätöksessä XI/15 asetetuista edellytyksistä muuta johdu.
(5) Kloorifluorihiilivetyjä sisältämättömien inhalaatiosumutteiden käyttöön siirtymistä edistäviä toimenpiteitä koskevassa Montrealin pöytäkirjan sopimuspuolten kahdennentoista kokouksen päätöksessä XII/2 olevan 3 kohdan mukaisesti Itävalta, Belgia, Tanska, Suomi, Ranska, Saksa, Kreikka, Irlanti, Luxemburg, Norja, Portugali, Alankomaat ja Yhdistynyt kuningaskunta ovat äskettäin määrittäneet, etteivät kloorifluorihiilivedyt (CFC-yhdisteet) ole enää välttämättömiä lyhytvaikutteisten beeta-agonistien luokkaan kuuluvien tiettyjen CFC-inhalaatiosumutteiden valmistukseen(2). Asetuksen (EY) N:o 2037/2000 4 artiklan 4 kohdan i alakohdan b alakohdassa kielletään CFC-yhdisteiden käyttö ja markkinoille saattaminen, jollei tätä katsota välttämättömäksi asetuksen 3 artiklan 1 kohdassa määritellyissä olosuhteissa. Nämä määritykset, joiden mukaan CFC-yhdisteiden käyttö ei ole välttämätöntä, ovat vähentäneet CFC-yhdisteiden kysyntää yhteisössä. Lisäksi asetuksen (EY) N:o 2037/2000 4 artiklan 6 kohdassa kielletään CFC-inhalaatiosumutetuotteiden tuonti ja markkinoille saattaminen, jollei näiden tuotteiden sisältämiä CFC-yhdisteitä katsota välttämättömiksi asetuksen 3 artiklan 1 kohdassa määritellyissä olosuhteissa.
(6) Komissio on julkaissut ilmoituksen(3) niille Euroopan yhteisössä toimiville yrityksille, jotka hakevat komissiolta lupaa käyttää valvottuja aineita välttämättömiin käyttötarkoituksiin yhteisössä vuonna 2004, ja komissio on saanut ilmoituksia valvottujen aineiden aiotusta välttämättömästä käytöstä vuonna 2004.
(7) Tässä päätöksessä säädetyt toimenpiteet ovat asetuksen (EY) N:o 2037/2000 18 artiklalla perustetun hallintokomitean lausunnon mukaisia,
ON TEHNYT TÄMÄN PÄÄTÖKSEN:
1 artikla
1. Asetuksella (EY) N:o 2037/2000 säännelty I ryhmässä lueteltujen valvottujen aineiden (kloorifluorihiilivedyt 11, 12, 113, 114 ja 115) määrä, jonka vuonna 2004 saa käyttää välttämättömiin lääketieteellisiin tarkoituksiin yhteisössä, on 1428553,000 ODP-kiloa (otsonia tuhoavalla ominaisvaikutuksella painotettu määrä kilogrammoissa).
2. Asetuksella (EY) N:o 2037/2000 säännelty I ryhmässä lueteltujen valvottujen aineiden (kloorifluorihiilivedyt 11, 12, 113, 114 ja 115) ja II ryhmässä lueteltujen valvottujen aineiden (muut täysin halogenoidut kloorifluorihiilivedyt) määrä, jonka vuonna 2004 saa käyttää välttämättömiin laboratoriotarkoituksiin yhteisössä, on 63198,365 ODP-kiloa.
3. Asetuksella (EY) N:o 2037/2000 säännelty III ryhmässä lueteltujen valvottujen aineiden (halonit) määrä, jonka vuonna 2004 saa käyttää välttämättömiin laboratoriotarkoituksiin yhteisössä, on 19268,700ODP-kiloa.
4. Asetuksella (EY) N:o 2037/2000 säännelty IV ryhmässä lueteltujen valvottujen aineiden (hiilitetrakloridi) määrä, jonka vuonna 2004 saa käyttää välttämättömiin laboratoriotarkoituksiin yhteisössä, on 141694,630 ODP-kiloa.
5. Asetuksella (EY) N:o 2037/2000 säännelty V ryhmässä lueteltujen valvottujen aineiden (1,1,1-trikloorietaani) määrä, jonka vuonna 2004 saa käyttää välttämättömiin laboratoriotarkoituksiin Euroopan yhteisössä, on 525,800 ODP-kiloa.
6. Asetuksella (EY) N:o 2037/2000 säännelty VII ryhmässä lueteltujen valvottujen aineiden (osittain halogenoidut bromifluorihiilivedyt) määrä, jonka vuonna 2004 saa käyttää välttämättömiin laboratoriotarkoituksiin yhteisössä, on 3,070 ODP-kiloa.
7. Asetuksella (EY) N:o 2037/2000 säännelty IX ryhmässä lueteltujen valvottujen aineiden (bromikloorimetaani) määrä, jonka vuonna 2004 saa käyttää välttämättömiin laboratoriotarkoituksiin yhteisössä, on 13,248 ODP-kiloa.
2 artikla
Liitteessä I mainittuja kloorifluorihiilivetyjä sisältäviä inhalaatiosumutteita ei saa saattaa markkinoille maissa, jotka ovat määrittäneet, ettei kloorifluorihiilivetyjen käyttö ole välttämätöntä kyseisten tuotteiden valmistukseen.
3 artikla
1 päivän tammikuuta 2004 ja 31 päivän joulukuuta 2004 välisenä aikana sovelletaan seuraavia sääntöjä:
1. Kloorifluorihiilivetyjen 11, 12, 113, 114 ja 115 kiintiöt välttämätöntä lääketieteellistä käyttöä varten myönnetään liitteessä II luetelluille yrityksille.
2. Kloorifluorihiilivetyjen 11, 12, 113, 114 ja 115 ja muiden täysin halogenoitujen kloorifluorihiilivetyjen kiintiöt välttämätöntä laboratoriokäyttöä varten myönnetään liitteessä III luetelluille yrityksille.
3. Halonien kiintiöt välttämätöntä laboratoriokäyttöä varten myönnetään liitteessä IV luetelluille yrityksille.
4. Hiilitetrakloridin kiintiöt välttämätöntä laboratoriokäyttöä varten myönnetään liitteessä V luetelluille yrityksille.
5. 1,1,1-trikloorietaanin kiintiöt välttämätöntä laboratoriokäyttöä varten myönnetään liitteessä VI luetelluille yrityksille.
6. Osittain halogenoitujen bromifluorihiilivetyjen kiintiöt välttämätöntä laboratoriokäyttöä varten myönnetään liitteessä VII luetelluille yrityksille.
7. Bromikloorimetaanin kiintiöt välttämätöntä laboratoriokäyttöä varten myönnetään liitteessä VIII luetelluille yrityksille.
8. Kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, hiilitetrakloridin, 1,1,1-trikloorietaanin, osittain halogenoitujen bromifluorihiilivetyjen ja bromikloorimetaanin tuontikiintiöt ovat liitteen IX mukaiset.
4 artikla
Tämä päätös on osoitettu seuraaville yrityksille:
3M Health Care Ltd 3M House Morley Street Loughborough Leicestershire LE11 1EP United Kingdom
Bespak PLC North Lynn Industrial Estate King's Lynn Norfolk PE30 2JJ United Kingdom
Chiesi Farmaceutici SpA Via Palermo 26/A I - 43100 Parma
IG Sprühtechnik GmbH Im Hemmet 1 D - 79664 Wehr
Jaba Farmaceutica SA Rua da Tapada Grande n.o 2 P - 2710-089 Abrunheira , Sintra
Inyx Pharmaceuticals Ltd Astmoor Industrial Estate
9 Arkwright Road
Runcorn Cheshire WA7 1NU United Kingdom
Schering-Plough Labo NV Industriepark 30 B - 2220 Heist Op Den Berg
Valeas SpA Pharmaceuticals Via Vallisneri, 10 I - 20133 Milano
Valvole Aerosol Research Italiana (VARI) SpA - LINDAL Group Italia Via del Pino, 10 I - 23854 Olginate ( LC )
Acros Organics bvba Janssen Pharmaceuticalaan 3a B - 2440 Geel
Biosolove BV Waalreseweg 17 5554 HA Valkenswaard Nederland
Carl Roth GmbH Schoemperlenstr. 1-5 D - 76185 Karlsruhe
Fisher Scientific Bishop Meadow Road LE11 5RG Loughborough United Kingdom
Honeywell Specialty Chemicals Wunstorfer Straße 40 Postfach 100262 D - 30918 Seelze
Katholieke Universiteit Leuven Krakenstraat 3 B - 3000 Leuven
LGC Promochem GmbH Mercatorstr. 51 D - 46485 Wesel
Panreac Quimica SA Riera de Sant Cugat 1 E - 08110 Montcada I Reixac ( Barcelona )
Rohs Chemie GmbH Berliner Str. 54 D - 53819 Neunkirchen-Seelsheid
Sigma Aldrich Chemie GmbH Riedstraße 2 D - 89555 Steinheim
Sigma Aldrich Company Ltd The Old Brickyard
New Road
Gillingham SP8 4XT United Kingdom
VWR ISAS 201 rue Carnot F - 94126 Fontenay-sous-Bois
Airbus France route de Bayonne 316 F - 31300 Toulouse
University of Technology Vienna Institute of Industrial Electronics and Material Science Gusshausstraße 27-29 A - 1040 Wien
Aventis London Road, Holmes Chapel Cheshire CW4 8BE United Kingdom
Boehringer Ingelheim GmbH Binger Straße 173 D - 55216 Ingelheim am Rhein
GlaxoSmithKline Speke Boulevard
Speke
Liverpool L24 9JD United Kingdom
IVAX Ltd Unit 301 Industrial Park Waterford Ireland
Laboratorio Aldo Unión SA Baronesa de Maldá 73
Espluges de Llobregat
E - 08950 Barcelona
Otsuka Pharmaceuticals(E) Provenca, 388 E - 08025 Barcelona
SICOR SpA Via Terrazzano, 77 I - 20017 RHO Milano
Valois SA 50, avenue de l'Europe F - 78160 Marly Le Roi
Mallinckrodt Baker BV Teugseweg 20 7418 AM Deventer Nederland
Agfa-Gevaert NV Septestraat 27 B - 2640 Mortsel
Bie & Berntsen Sandbækvej 7 DK - 2610 Rødovre
Butterworth Laboratories Ltd 54 Waldegrave Road , Teddington Middlesex TW11 8NY United Kingdom
Environnement SA 111 Bd Robespierre , BP 4513 F - 78304 Poissy
Ineos Fluor Ltd PO Box 13 , The Heath Runcorn Cheshire WA7 4QF United Kingdom
Laboratoires Sérobiologiques 3 rue de Seichamps F - 54425 Pulnoy
Merck KgaA Frankfurter Straße 250 D - 64271 Darmstadt
Institut Scientifique de Service Public (ISSeP) Rue du Chéra 200 B - 4000 Liège
SDS Solvants, Documentation, Synthèses SA ZI de Valdonne , BP 4 F - 13124 Peypin
Sigma Aldrich Chimie SARL 80 rue de Luzais
L'isle d'abeau Chesnes
F - 38297 St Quentin Fallavier
Sigma Aldrich Laborchemikalien Wunstorfer Straße 40 Postfach 100262 D - 30918 Seelze
YA-Kemia Oy - Sigma Aldrich Finland Teerisuonkuja 4 FIN - 00700 Helsinki
Institut E. Malvoz (B) Quai du Barbou, 4 B - 4000 Liège
Tehty Brysselissä 28 päivänä tammikuuta 2004.

Labels: 1
4
20
7
3